stanford-oval/wikipedia huggingface dataset:
אור הלר
קריירה

הלר החל את הקריירה העיתונאית שלו בשנת 1995 עם גיוסו לגלי צה"ל בתפקיד כתב צבאי וכתב לענייני משטרה ומשפט. עם שחרורו מצה"ל, החל לעבוד בעיתון מעריב בתפקיד כתב משפטי. בשנת 2002 הצטרף לחברת החדשות של ערוץ 10 בתפקיד כתב לענייני משטרה ומשפט. בסוף 2004 מונה לכתב ערוץ 10 ו"מעריב" בפריז, וסיקר, בין היתר, את האירועים הבאים:
מותו של יאסר ערפאת בבית חולים בעיר בנובמבר 2004
הפיגועים בלונדון ביולי 2005
המהומות בצרפת בשנת 2005
הבחירות לנשיאות צרפת 2007 בשנת 2007
מתקפת הטרור במומבאי (2008) בשנת 2008
בשנת 2008 שימש שליח חדשות 10 לגאורגיה וסיקר עבורם את המלחמה בדרום אוסטיה.
בשנת 2008 שב ארצה לתפקיד הכתב לענייני צבא בערוץ 10. במבצע עופרת יצוקה בינואר 2009 היה העיתונאי הישראלי הראשון שנכנס לרצועת עזה יחד עם כוחות צה"ל כדי לסקר את פעילות צה"ל.
ביולי 2012 נשלח על ידי חדשות 10 לסקר את חקירת הפיגוע באוטובוס בנמל התעופה בורגס. בדצמבר 2013 נשלח לסקר את הלוויית נלסון מנדלה בדרום אפריקה.
במבצע צוק איתן ב-30 ביולי 2014, נלווה לכח צה"ל שפעל בתוך רצועת עזה נגד מנהרות החמאס וספג ירי נ"ט.
הלר שימש בתפקיד מגיש-מחליף בתוכניות האקטואליה של ערוץ 10, "חמש עם רפי רשף" ו"לונדון את קירשנבאום".
ב-2015 החל להגיש יחד עם מיה זיו-וולף תוכנית בוקר בערוץ 10 תחת השם "אור ומיה", עד שזיו-וולף עזבה את הערוץ בספטמבר 2017. לאחר מכן החל להגיש באותו ערוץ את התוכנית "בוקר אור" לצידה של ימית סול.
הלר כתב טור קבוע באתר "מעריב השבוע", באתר IsraelDefense ופרשנות בעיתון "גלובס".
החל משנת 2020 מלמד הלר בבית הספר לתקשורת באוניברסיטת אריאל.
חיים אישיים

הלר הוא גיטריסט להקת "נאג' חמאדי", הכוללת את העיתונאים דרור גלוברמן, אראל סג"ל וטל לזר. הלהקה מופיעה בעיקר במועדונים בתל אביב, ובאוקטובר 2014 שחררה את הסינגל הראשון "אל תלכי לישון" מתוך אלבום בכורה שהקליטה.
הלר הוא בן זוגה של ענת פניני, רכזת הכתבים של חברת החדשות, ולהם בן ובת. הם מתגוררים בתל אביב.
הלר אוהד של הפועל תל אביב.
הערות שוליים

↑  תיעוד: חייל רוסי מאיים על עיתונאי ישראלי, באתר nrg‏, 14 באוגוסט 2008
↑  אור הלר ורפי רשף, גאורגיה, 2008: כתב חדשות10 משחזר את התחושה של "להיות בצד החלש", באתר nana10‏, 13 ביולי 2014
↑  מירב קריסטל, אור הלר יחליף את ינון מגל בערוץ 10, באתר ynet, 5 בפברואר 2008
↑  אור הלר, תיעוד מיוחד: לוחמי צה"ל בפעילות ברצועת עזה, באתר nana10‏, 7 בינואר 2009
↑  אור הלר, אביב פרנקל, עזה סרט מלחמה: כתב חדשות10 עם צוות מרכבה בדיר אל-בלח, באתר nana10‏, 31 ביולי 2014
↑  בייבי בום: לאור הלר נולד בן, באתר וואלה, 3 בדצמבר 2012
| --- | --- |
בקרת זהויות :  NLI: 987011436214205171  VIAF: 1821165930960868530005   WorldCat (עם VIAF): 1821165930960868530005
המכללה האקדמית עמק יזרעאל

| --- | --- |

בניין ההנהלה של המכללה
בניין ההנהלה של המכללה
 מכללה
 מוטו:  האקדמיה של הצפון
 תקופת הפעילות:  1965–הווה (כ־60 שנה)
 בעלי תפקידים
 נשיא:  פרופ' יצחק הרפז
 מנכ"ל:  שרי לוי
 דקאן:  גב' אתי שפי
 סטודנטים
 כלל הסטודנטים:  4,038
 סטודנטים לתואר ראשון:  3,702
 סטודנטים לתואר שני:  336
 סטודנטים מתוקצבים:  3,891
 מיקום
 מדינה:  ישראל ישראל
 קואורדינטות:  32°39′04″N 35°17′37″E﻿ / ﻿32.65117222°N 35.29351389°E﻿ / 32.65117222; 35.29351389
 http://www.yvc.ac.il
  (למפת הכרמל מוגדלת) המכללה האקדמית עמק יזרעאל(למפת הכרמל רגילה) המכללה האקדמית עמק יזרעאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה האקדמית עמק יזרעאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה האקדמית עמק יזרעאל
 
סדנת תאורה באולפן הטלוויזיה של האקדמית עמק יזרעאל במסגרת לימודי תואר בתקשורת
בניין הספרייה בתכנון האדריכל מנחם באר
מרכז הסימולציה להכשרת אחים ואחיות אקדמאיים באקדמית עמק יזרעאל על שם מקס שטרן
אנדרטה לזכר חללי מלחמות ישראל שלמדו במכללה
מעונות הסטודנטים.ות של המכללה האקדמית עמק יזרעאל
המכללה האקדמית עמק יזרעאל ע"ש מקס שטרן היא מכללה אקדמית, שהוסמכה על ידי המועצה להשכלה גבוהה להעניק לבוגריה תואר ראשון B.A ותואר שני M.A במגוון תחומים. המכללה פועלת כחברה לתועלת הציבור (חל"צ) ובתקצוב של הוועדה לתכנון ולתקצוב (ות"ת) של המועצה להשכלה גבוהה. המכללה ממוקמת בעמק יזרעאל בסמוך למושב תל עדשים ומול קיבוץ מזרע, בין נצרת לעפולה.
נשיא המכללה הוא פרופסור יצחק הרפז. יושב ראש הוועד המנהל הוא המשנה לנשיא בית המשפט העליון בדימוס תיאודור אור, יו"ר חבר הנאמנים הוא מר בני זוסמן, יו"ר ארגון עולי מרכז אירופה ויו"ר רשת פסגות כרמל דיור מוגן.
במכללה מתקיימת פעילות מחקרית ענפה, שבאה לידי ביטוי בפעילות יישומית בשטח ובפרסומים בספרות האקדמית הבינלאומית.
במכללה קיים מרכז קריירה אשר מכשיר ומלווה את הסטודנטים והבוגרים לאורך תקופת לימודיהם ולאחריה.
היסטוריה

באמצע שנות ה-40 של המאה ה-20 פעל במושב תל עדשים מכון ללימודי הסביבה וגלריה לאמנות שנקראו "אוהל שרה", על שמה של שרה לישנסקי - האחות הראשונה בעמק, שהקימה את המרפאה הראשונה של קופ"ח כללית. המוסד הצנוע פעל באחת מכיתות בית הספר המקומי שפעל במושב והיה צר מלהכיל את הקהל. ב-1956 על קרקע בקצה המושב ובסמוך לכביש המחבר בין עפולה ונצרת, הונחה אבן הפינה למתחם שתכנן שמואל מסטצ'קין ויועד להרחיב את היקף הפעילות של המוסד. ב-1960 נחנך במקום מוזיאון "אוהל שרה" על ידי האומן אברהם (טושק) אמרנט - מרכז הפעילות התרבותית של מועצה אזורית עמק יזרעאל, כמרכז תרבות אזורי. בשבועות שבאו לאחר מכן נטעו סביבו ילדי המשקים באזור את העצים המעטרים כיום את המכללה. המטרה הייתה להקים "מוזיאון אשר יעלה עדות כבוד לשותפות האישה במערכות העלייה ובמאבק על העצמאות, בחיי החברה, העמל ובתנועת העבודה, בהגנה, במלחמה, בחזיתות היישוב ובגולה, בשדה הרוח, המדע והאמנות".
במבנה המוזיאון נפתח בשנות ה-60 מרכז למתן העשרה לתושבי האזור במדעי הרוח והחברה ובאומנות, שהפך למרכז לימודי שהפך למכללה. ב-1973 החלו קורסים אקדמיים בכלכלה, מדעי המדינה, סוציולוגיה, חינוך וספרות באמצעות אוניברסיטת חיפה ו"אוהל שרה" הפך למכללה הרביעית שהוקמה בישראל. בשנים 1973–1994 פעלה המכללה בשם "אוהל שרה" כשלוחה של אוניברסיטת חיפה ובשנת 1994 קיבלה האקדמית עמק יזרעאל הסמכה להענקת תארים אקדמיים לבוגריה ובכך הפכה לאחת המכללות האקדמיות הראשונות בישראל. המכללה נקראת על שם מקס שטרן, נדבן ותעשיין יהודי-אמריקאי יליד גרמניה.
בשנת 2005 פתחה המכללה מעונות סטודנטים בתחומי העיר עפולה, הנמצאים כ-4 קילומטרים מהקמפוס.
מסלולי לימוד

המכללה מציעה 15 חוגי לימוד לתואר ראשון (במסלול חד חוגי או דו-חוגי) במקצועות הבאים:
B.Sc במערכות מידע - התמחות בטכנולוגיות תוכנה וב-Data Science
B.A בכלכלה וניהול - התמחות ב-Data Analist, חשבונאות, מימון ולוגיסטיקה
בית הספר גורן לתקשורת חזותית משולב בתואר B.A רב תחומי במדעי החברה
B.A בתקשורת - התמחות בתקשורת שיווקית ובניהול תוכן
B.A בשירותי אנוש - התמחות בניהול משאבי אנוש וניהול ארגונים ללא מטרת רווח
B.A במדעי ההתנהגות - התמחות בקנאביס רפואי, שילוב בקהילה ובהתערבות ראשונית
B.S.W בעבודה סוציאלית
B.A בפסיכולוגיה
B.A בחינוך - התמחות בחינוך מיוחד וייעוץ חינוכי, נוער בסיכון וחינוך פעוטות
B.A בקרימינולוגיה - התמחות בהתמכרויות התנהגותיות, ונוער בסיכון
B.A בסוציולוגיה ואנתרופולוגיה
B.A במדע המדינה - התמחות בממשל ויחסים בינלאומיים, ובתקשורת פוליטית, ביקורתית, פנימית וציבורית
B.A במנהל מערכות בריאות
B.A בסיעוד עם תעודת הסמכת אח/ות מטעם משרד הבריאות וכן הסבת אקדמאיים
B.A ברב תחומי במדעי החברה
בנוסף, המכללה מציעה 8 חוגי לימוד לתואר שני במקצועות:
M.A בפסיכולוגיה חינוכית
M.A בפיתוח וייעוץ ארגוני
M.A בייעוץ חינוכי - התמחות בהנחיית קבוצות
M.H.A במנהל מערכות בריאות
M.A בסיעוד - התמחות במנהיגות קלינית בסיעוד
M.A במנהל ומדיניות ציבורית
M.A בגרונטולוגיה קהילתית - התמחות בייעוץ גרונטולוגי
M.A בפסיכולוגיה רפואית
בחלק מהחוגים מציעה המכללה מסלולים ישירים המשלבים לימודים לתואר ראשון ותואר שני ב-4 שנים בלבד.
כמו כן, המכללה מציעה בחלק מחוגי הלימוד את תוכנית "אופק ניהולי" המותאמת לאנשים עובדים ולכוחות הביטחון.
לבוגרי תואר ראשון קיימת האפשרות לבצע הסבת אקדמאים לתואר ראשון בסיעוד. בנוסף, במכללה ניתן בחלק מהחוגים לשלב יותר ממסלול לימודים אחד, ובסיום הלימודים מוענקת לבוגר תואר במתכונת דו-חוגית.
מכינה קדם אקדמית

במכללה פועל המרכז ללימודים קדם אקדמיים (מכינה) שבו לומדים סטודנטים חסרי תעודת בגרות או סטודנטים שמעוניינים לשפר את ציוני הבגרות ואינם עומדים בתנאי הקבלה לאקדמיה. במכינה נלמדים המקצועות: מתמטיקה ברמת 3 או 4 יח"ל, אנגלית ב-3 הרמות ההתחלתיות הנדרשות באקדמיה, אוריינות אקדמית, יישומי מחשב, קורסים ממדעי החברה (סוציולוגיה ופסיכולוגיה) וקורסים ממדעי הרוח (רטוריקה ותעמולה ומשטר ופוליטיקה). מכינת סתיו נמשכת כתשעה חודשים (אוקטובר עד יולי - שנה אקדמית), ומכינת אביב נמשכת כשישה חודשים (פברואר עד אוגוסט). לבוגרי המכינה הקדם אקדמית מוענקת תעודת גמר שבעזרתה משתלבים הבוגרים בלימודי תואר ראשון במכללה ללא היבחנות בבחינה הפסיכומטרית ובכך מתקבלים לחוגי הלימוד האקדמיים על סמך ציוני המכינה ולא על סמך הישגי העבר.
מרכזי מחקר

בקמפוס המכללה פועלים שישה מרכזי מחקר מובילים בתחומם:
המרכז הבינלאומי לגרונטולוגיה ולגריאטריה
המרכז למחקר פעולה ולצדק חברתי
המרכז למחקר והוראה פסיכוביולוגי
מכון הגליל למחקר ויהדות ונצרות
המכון להעצמה טכנולוגית
מרכז לחקר מגוון חברתי ולקונפליקטים בין-קבוצתיים
מכון ג'ין גודול ישראל
פעילויות נלוות

הוצאת ספרים אקדמית - מתמקדת בספרי עיון ומחקר, מקוריים ומתורגמים הפונים לאנשי מקצוע ואקדמיה, לסטודנטים ולציבור הרחב.
רדיו קול יזרעאל - המופעל על ידי הסטודנטים בחוג לתקשורת בתדר 106FM, ביישומון המכללה ובאינטרנט.
פסטיבל הטלוויזיה "שובר מסך" - פסטיבל טלוויזיה המתקיים בכל שנה אשר נוהל עד שנת 2021 על ידי העיתונאי משה שלונסקי ששימש גם כמנהל מרכז הלימודים היישומיים בחוג לתקשורת. במסגרת הפסטיבל מוענק פרס "כד החלב על שם מוטי קירשנבאום" ליצירה טלוויזיונית מצטיינת, ומתקיימים בו פאנלים בנושאים פוליטיים, חברתיים ותרבותיים.
שכר לימוד

שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
הערות שוליים

1 2 3  לפי לוח 8 - סטודנטים במוסדות להשכלה גבוהה באתר המועצה להשכלה גבוהה, נכון לשנת הלימודים ה'תש"ף (2019–2020)
↑  התקציב הרגיל של ות"ת לשנת הלימודים תשע"ג נספח 4
↑  מלגה ללומדים בפריפריה – ייעוד 44, באתר האגף והקרן לחיילים משוחררים
↑  מלגה לתושבי הפריפריה – ייעוד 45, באתר האגף והקרן לחיילים משוחררים
| --- | --- |
בקרת זהויות :  NLI: 987007311920405171  ISNI: 0000 0001 2150 0053  LCCN: no2004023154  VIAF: 122717538   WorldCat (עם VIAF): 122717538
תמיר גל

| --- | --- |
אין תמונה חופשית
 לידה:  20 בנובמבר 1968 (בן 56) בית שמש, ישראל
 שם לידה:  תמיר מכלוף
 מוקד פעילות:  ישראל 
 סוגה:  מוזיקה מזרחית
 שפה מועדפת:  עברית 
 פרופיל ב-IMDb
 
תמיר גל (נולד ב-20 בנובמבר 1968) הוא זמר ושחקן קולנוע ישראלי מז'אנר הארבסק.
ביוגרפיה

נולד בשם תמיר חאלד-מכלוף (تامير خالد-مخلوف) בבית שמש. אמו בת-שבע, יהודייה ממוצא טריפוליטאי ואילו אביו הוא דרוזי. לפני שהחל בקריירה המוזיקלית, עבד גל כפועל בניין. את להיטו הראשון "שלום לך סיגל" הוציא ב-1993. את השיר כתב תמיר גל בעצמו על חיפושיו אחר אחותו, סיגל מכלוף, שנחשבה כנעדרת מ-1989 עד שנמצאה גופתה באתר בנייה באזור נתניה והתברר שנרצחה.
גל כיכב במספר סרטים של ימין מסיקה. בשנת 1996 כיכב בסרט "שלום לך סיגל". הסרט מבוסס על סיפורו האמיתי של גל בחיפושיו אחר אחותו. לאחר מכן הופיע בסרט "צעדים נואשים" שהופק בשנת 2000, לצדו של אריה אליאס. ב-2003 השתתף בסרט ההמשך, "תני סימן חיים". בשנת 2008 כיכב בסרט התעודה "קולות מטורקיה" על הפקת הדיסק "דרכו של עולם" בטורקיה ועל חייו של הזמר אג'אר. בשנת 2009 כיכב בסרטו החמישי "בינגו".
בשנת 2010 החל גל לבצע שירים בסגנון ים-תיכוני ומעודנים במעט מסגנונו עד כה, והחל לעבוד עם היחצ"נית שרית בירן (אשר עבדה בין היתר עם קובי פרץ, אישתאר ועוד). כמו כן, התוכנית ״שומר מסך״ עם אמנון לוי עזרה לגל עם פענוח המקרה של אחותו סיגל שנחשבה לנעדרת משנת 1989. במסגרת התוכנית, הוגשה בקשה לפתיחת הקבר ולערוך בדיקת DNA כדי לדעת אם זאת אכן סיגל אחותו של גל, בדיקה שאימתה את החשדות כנכונים.
במסגרת העונה השנייה של תוכנית "האח הגדול" זכה תמיר גל לחשיפה רבה ובלתי צפויה מצד חלק מדיירי הבית (מעיין ומוטי חודדה), וזאת לאחר שהשמיעו ואיזכרו את שמו שוב ושוב. בעקבות החשיפה הודיע גל במסגרת ריאיון לערוץ 24 כי הוא עובד על שיר חדש שיוקדש לאותם דיירים שלדבריו ”עשו לו שירות נפלא והגבירו מאוד את רמת החשיפה שלו לקהל הרחב”.
בשנת 2000 לאחר הרבה ניסיונות המראה כושלים, החלה מרטין, אשתו, לכתוב את שיריו והאלבום דמייני שיצא בשנת זו הכניס את גל אל המיינסטרים עם הלהיטים  "דמייני" ו"אל תבכי".
גל החל להופיע בקביעות ערב ערב ושיריו הישנים זכו לפתע להכרה יחסית.
בשנת 2001 הוציא את האלבום "נשקי בלי סוף" עם הלהיטים "תאמר לה" עם מושיק עפיה ו"עינייך מספרות", גם אלבום זה זכה להצלחה גדולה וגם בו מרטין כתבה את רוב השירים.
בשנת 2002 החל לעבוד עם חיים צינוביץ "השרוף" באלבום "שרוף עליה" שיר הנושא והביצוע לשיר "צודקת את" היו הבולטים באלבום זה שהמשיך את ההצלחה הגדולה של גל.
ב-2010 הוציא גל את האלבום "כבשת לי את הלב" בעל שיר הנושא באותו השם. האלבום כלל 13 רצועות שירים וביניהם:"את העולם שלי", "תני לי", "בואי נזרום","לאט עם הזמן" והדואט "מעיין", עם מתמודדת "האח הגדול 2", מעיין חודדה.
ב-2011 טען כי הותקף ביריות במהלך הופעה בחתונה ברמאללה והוברח מן המקום. לימים הודה שבדה את הסיפור מליבו על מנת למשוך תשומת לב תקשורתית.
בשנת 2013 הוציא גל אלבום בשם "שלם עם עצמי" – אוסף שירים חדשים ודואטים. באלבום זה חידש גל את שיריו הישנים.
בשנת 2016 הוציא גל אלבום חדש בשם "15 דואטים שקטים", הכולל 15 דואטים שקטים חדשים עם זמרים שונים וכן הופיע ברדינג 3.
חיים פרטיים

ב-1992, בהיותו בן 24 והוא גרוש עם ילד, התחתן בשנית עם מרטין בת ה-17 ונולדו להם שתי בנות. ב-2013 התחתן בפעם השלישית ונולדו לו שתי בנות נוספות.
אלבומים

שביל האושר (1993)
מתחרט (1994)
משחקי מילים (1996)
כיף של חפלה (1997)
פרדונה מי (1998)
שר איציק קלה (1998)
להיטי זהב שקטים (1999)
להיטי זהב קצביים (1999)
דמייני (2000)
שרוף עליה (2002)
נשקי בלי סוף (2003)
חגיגה יוונית ים תיכונית (2004)
מלך העולם (2005)
תמיר גל וחברים (2005)
ההופעה – באדום 6 (אלבום כפול) (2006)
דרכו של עולם (2007)
מיטב הלהיטים השמחים (2007)
מיטב הלהיטים השקטים (2007)
עכשיו זה בא (2009)
כבשת לי את הלב (2010)
שלם עם עצמי (2013)
טברנה באי קוס - עם פאריס איביגאלו (2015)
15 דואטים נוסטלגיים - עם החברים (2016)
בשירים נוסטלגיים כמו פעם (2019)
סרטים

שלום לך סיגל (1996)
צעדים נואשים (2000)
תני סימן חיים (2003)
קולות מטורקיה (2008) – סרט דוקומנטרי
בינגו (2009)
הערות שוליים

↑  תמיר גל: "אני לא אנונימי", חריף, 24/10/09
↑  אבי שושן, תמיר גל: "ירו עליי בהופעה ברמאללה", באתר ynet, 23 באוקטובר 2011
↑   דפנה ארד, האם תמיר גל ייצא מהגטו של שירי דיכאון ויפרוץ למיינסטרים?, באתר הארץ, 10 בנובמבר 2016
פרדריק בייזר

| --- | --- |
אין תמונה חופשית
 לידה:  27 בנובמבר 1949 (בן 75) פיטסבורג, ארצות הברית 
 מקום לימודים:  אוניברסיטת אוקספורד, בית הספר לכלכלה של לונדון, שימר קולג' 
 מנחה לדוקטורט:  צ'ארלס טיילור   ישעיהו ברלין
 מוסדות:  אוניברסיטת הרווארד  אוניברסיטת אינדיאנה  אוניברסיטת סירקיוז  אוניברסיטת ייל  אוניברסיטת קולורדו 
 עיסוק:  פילוסוף 
 פרסים והוקרה:  מלגת גוגנהיים עיטור הכבוד של הרפובליקה הפדרלית של גרמניה 
 
פרדריק צ'ארלס בייזר (באנגלית: Frederick Charles Beiser ; נולד ב-27 בנובמבר 1949) הוא פילוסוף אמריקאי, פרופסור לפילוסופיה באוניברסיטת אוניברסיטת סירקיוז. בייזר כתב ספרים ומאמרים רבים אודות האידיאליזם הגרמני, הרומנטיקה הגרמנית (אנ') והרומנטיקה של ינה, מחלוקת הפנתאיזם, מחלוקת האתאיזם, מחלוקת הפסימיזם, פילוסופיית החיים, נטורפילוסופיה, אידיאליזם בריטי והפילוסופיה הבריטית של המאה ה-19. כמו כן חיבר מונוגרפיות אודות פרידריך שילר, גאורג וילהלם פרידריך הגל, יוהאן פרידריך הרברט (אנ'), דוד שטראוס, והרמן כהן.
בשנת 1994 הוענקה לו מלגת גוגנהיים על מחקריו, וב-2015 הוענק לו עיטור הכבוד של הרפובליקה הפדרלית של גרמניה.
השכלה

בשנת 1974 בייזר השלים לימודי תואר ראשון בפילוסופיה, פוליטיקה וכלכלה בקולג' אוריאל (אנ') של אוניברסיטת אוקספורד.
בין השנים 1974–1975 למד בבית הספר לכלכלה של לונדון.
ב-1980 קיבל דוקטור לפילוסופיה. עבודתו נכתבה בהדרכתם של צ'ארלס טיילור וישעיהו ברלין, ונקראה The Spirit of the Phenomenology: Hegel's Resurrection of Metaphysics in the Phänomenologie des Geistes ("הרוח של הפנומנולוגיה: הגל וחייאתו את המטאפיזיקה בפנומנולוגיה של הרוח").
קריירה

ב-1980 בייזר עבר לגרמניה המערבית, שם היה עמית מחקר באוניברסיטה החופשית של ברלין.
ב-1984 חזר לארצות הברית והצטרף לאוניברסיטת פנסילבניה ונשאר שם עד 1985. לאחר מכן לימד באביב 1986 באוניברסיטת ויסקונסין-מדיסון ובאביב 1987 באוניברסיטת קולורדו בולדר.
ב-1987 בייזר פרסם את ספרו הראשון, The Fate of Reason: German Philosophy from Kant to Fichte ("גורל התבונה: פילוסופיה גרמנית מקאנט ועד פיכטה"). בספר זה ביקש בייזר לשחזר את הרקע לעליית האידיאליזם הגרמני באמצעות דיון במחלוקת הפנתאיזם שנתעוררה סביב הגותו של שפינוזה, ועורר דיון מחדש בדמויות שנשכחו בשיח האקדמי. העבודה זכתה בפרס תומאס ג'יי וילסון (אנ') לספר הראשון הטוב ביותר.
בייזר ערך שתי אנתולוגיות על הגל שיצאו בהוצאת אוניברסיטת קיימברידג' ב-1993 ו-2008. ב-1996 גם ערך את The Early Political Writings of the German Romantics ("הכתבים הפוליטיים המוקדמים של הרומנטיקנים הגרמניים").
ב-1988 בייזר עבר שוב למערב גרמניה, שם היה עמית מחקר באוניברסיטה החופשית של ברלין.
ב-1990 חזר לארצות הברית ושימש פרופסור באוניברסיטת אינדיאנה בבלומינגטון, שם נשאר עד 2001. במהלך כהונתו באינדיאנה, הוא לימד גם באוניברסיטת ייל.
ב-2001 הוא הצטרף לאוניברסיטת סירקיוז. הוא גם לימד באוניברסיטת אוניברסיטת הרווארד באביב 2002.
ביבליוגרפיה חלקית > מונוגרפיות

The Fate of Reason: German Philosophy from Kant to Fichte. Harvard University Press. 1987.
Enlightenment, Revolution, and Romanticism: The Genesis of Modern German Political Thought, 1790–1800. Harvard University Press. 1992.
The Sovereignty of Reason: The Defense of Rationality in Early English Enlightenment. Princeton University Press. 1996.
German Idealism: The Struggle Against Subjectivism, 1781–1801. Harvard University Press. 2002.
The Romantic Imperative: The Concept of Early German Romanticism. Harvard University Press. 2004.
Schiller as Philosopher: A Re-Examination. Oxford University Press. 2005.
Hegel. Routledge. 2005.
Diotima's Children: German Aesthetic Rationalism from Leibniz to Lessing. Oxford University Press. 2009.
The German Historicist Tradition. Oxford University Press. 2011.
Late German Idealism: Trendelenburg and Lotze. Oxford University Press. 2013.
After Hegel: German Philosophy, 1840–1900. Princeton University Press. 2014.
The Genesis of Neo-Kantianism, 1796–1880. Oxford University Press. 2014.
Weltschmerz: Pessimism in German Philosophy, 1860–1900. Oxford University Press. 2016.
Hermann Cohen: An Intellectual Biography. Oxford University Press. 2018.
David Friedrich Strauß, Father of Unbelief: An Intellectual Biography. Oxford University Press. 2020.
Johann Friedrich Herbart: Grandfather of Analytic Philosophy. Oxford University Press. 2022
Philosophy of Life: German Lebensphilosophie 1870-1920. Oxford University Press. 2023.
ביבליוגרפיה חלקית > בעריכתו

The Cambridge Companion to Hegel. Cambridge University Press. 1996.
The Early Political Writings of the German Romantics. Cambridge University Press. 1996.
The Cambridge Companion to Hegel and Nineteenth-Century Philosophy. Cambridge University Press. 2008.
הערות שוליים

↑  Guggenheim Foundation. "Frederick C. Beiser". אורכב מ-המקור ב-2012-10-04. נבדק ב-2012-10-03.
↑  "A Life Devoted to Philosophy - Germany honors Professor Frederick Charles Beiser". אורכב מ-המקור ב-4 במרץ 2016. נבדק ב-7 בדצמבר 2015. {{cite web}}:  (עזרה)
1 2 3  Beiser, Fred (2012). "Curriculum Vitae: Frederick Charles Beiser" (PDF). Syracuse, New York: Syracuse University. נבדק ב-27 במאי 2019. {{cite web}}:  (עזרה)
↑  Harvard University Press. "The Thomas J. Wilson Memorial Prize". נבדק ב-2012-10-03.
↑  "Curriculum Vitae: Frederick Charles Beiser" (PDF). נבדק ב-2012-10-03.
| --- | --- |
בקרת זהויות :  NLI: 987007258478905171  PLWABN: 9810542648305606  BIBSYS: 90375970  BnF: cb120686426 (data)  CANTIC: a1184209x  GND: 113630859  ISNI: 0000 0001 2147 1678  LCCN: n86001323  LNB: 000208929  NDL: 01202085  NKC: jx20090901001  NLK: KAC201102927  NTA: 073200786  SELIBR: 264679  SUDOC: 028958624  VIAF: 108881799   WorldCat (עם VIAF): 108881799
הנדסה גנטית

חזיר המופיל מהונדס גנטית (פורסם ב-Public Library of Science)
גלמי אדס מצרי (Aedes aegypti) לקראת זריקות הנדסה גנטית
הנדסה גנטית או מודיפיקציה גנטית היא תהליך של שינוי גנים ביצורים חיים באופן מלאכותי על ידי האדם, ובכך שינוי תכונותיהם. ההנדסה הגנטית מתמקדת בעיקר בהשבחה של גידולים חקלאיים, אך היא רלוונטית גם ביחס למיקרואורגניזמים, בעלי חיים ואף לבני אדם. תחום כללי יותר העושה שימוש בהנדסה גנטית הוא ביוטכנולוגיה, הכולל תחומי-משנה נוספים. לאחר שהוכיחו שהדנ"א הוא החומר התורשתי והקוד הגנטי הוא אוניברסלי, היה ברור לחוקרים שישנה אפשרות להעביר גנים מאורגניזם לאורגניזם, ועל ידי כך לשנות את תכונותיו של האורגניזם "מושתל הגנים" ואת תכונות צאצאיו.
השם "הנדסה גנטית" מטעה במקצת, משום שלא מדובר בפעילות הנדסית במשמעותה המקובלת. מודיפיקציה גנטית או מניפולציה גנטית הם שמות המשקפים טוב יותר פעילות זו.
היסטוריה

הנדסה גנטית היא שינוי ישיר של גנום של יצור באמצעים ביוטכנולוגיים שפותחו בשנות ה-70 של המאה ה-20. עם זאת, כבר התקופות הפרהיסטוריות התערב האדם בגנומים של אורגניזמים, באמצעות ברירה מלאכותית (ובניגוד לברירה טבעית). בעת המודרנית בוצעה השבחה באמצעות מוטציות אקראיות, שנוצרו על ידי קרני X או ריאגנטים כימיים.
ה-DNA הרקומביננטי הראשון במעבדה יוצר בשנת 1972 על ידי פול ברג, שאיחה בין DNA מהנגיף SV40 לבין DNA מהנגיף בקטריופאג' למדא. ב-1973 הרברט בויר (אנ') וסטנלי נורמן כהן לקחו את עבודתו של ברג צעד אחד קדימה, והכניסו את DNA הרקומביננטי שהכיל עמידות לאנטיביוטיקה לתוך תא חיידקי. שנה לאחר מכן הונדס בעלי החיים הראשון – רודולף יאניש יצר את העכבר הטרנסגני הראשון, באמצעות הכנסת DNA זר לתוך עובר.
הפיתוח של הנדסה גנטית הובילה לחששות בקהילה המדעית, שגילויים אלו טומנים בחובים פוטנציאלים מסוכנים. ב-1975 התאספו מדענים לכנס (אנ') שבעקבותיו המליצו לקבוע תקנות המגדירות אמצעי זהירות שיש לנקוט בשימוש ב-DNA רקומביננטי או בתוצריו.
ב-1976 נוסדה החברה הראשונה שעסקה בהנדסה גנטית, Genentech (אנ') על ידי בויר ורוברט א. סוונסון (אנ'), ושנה לאחר מכן יצרו את החלבון סומטוסטטין בחיידקי Escherichia coli, וב-1978 יצרו אינסולין. אינסולין זה אושר לשימוש על ידי ה-FDA בשנת 1982.
בשנת 2010 הכריזו חוקרים ממכון קרייג ונטר על יצירת החיידק הסינתטי הראשון. בשנת 2012 פורסמה שיטת הקריספר, אשר הופכת את ההנדסה הגנטית לפשוטה ומדויקת יותר מאשר השיטות הקיימות.
יישומים

היכולת להעביר תכונות מקבוצת יצורים אחת לקבוצה אחרת, הגדילה לאין שיעור את "בנק הגנים", העומד לרשות החוקרים והמטפחים. כך גם נפתחה הדרך לבצע באופן מלאכותי את מה שלעולם לא יוכל להתרחש בטבע. כבר היום מוקנית עמידות לצמחים באמצעות גנים שהוחדרו אליהם באמצעות חיידקים (כדוגמת אגרובקטריום). רעלן מסוים המופק על ידי גן שהוחדר לצמח משמש כקוטל חרקים. שיא המחקר עוסק בהחדרה של גנים מבני אדם לאורגניזמים אחרים, כדוגמת גן המייצר אינסולין.
בצמחים קל יותר לבצע מניפולציות גנטיות משום שניתן לשבט צמח בקלות יחסית מתא בודד. אם לתא זה מוחדר גן מיצור אחר, במהלך ההתחלקות עובר הגן לכל תאי הצמח המתפתח, וכך נוצר צמח שכולל את התכונות הנוספות שהושתלו לתוכו בדרך מלאכותית. בבעלי חיים התהליך מסובך יותר.
יישומים > גידולים חקלאיים ומזון מהונדס גנטית

דוגמה בולטת למזון מהונדס גנטית הוא אורז זהוב, שהוא אורז מהונדס גנטית שמייצר בטא-קרוטן המומר בגוף לוויטמין A. דוגמאות נוספות ליישומים בגידולים בעלי חשיבות חקלאית וכלכלית שבוצעו בהם ניסויים (חלקם משווקים לצרכנים):[דרוש מקור][מפני ש...]
| שם הגידול | התכונה שהוחדרה |
| --- | --- |
שעורה: עמידות לווירוסים
קנולה: עמידות לקוטלי עשבים, בקרה על הַאֲבָקָה
תירס: התנגדות לחרקים, עמידות לקוטלי עשבים
כותנה: התנגדות לחרקים, עמידות לקוטלי עשבים
פאפיה: עמידות לווירוסים
בוטנים: עמידות לווירוסים
צַפְצָפָה: עמידות לקוטל חרקים
תפו"א: עמידות לחרקים ולווירוסים, עמידות לקוטל עשבים
אורז: עמידות לקוטלי עשבים
סויה: עמידות לקוטלי עשבים, עמידות לווירוסים
דלעת: עמידות לווירוסים
סלק סוכר: עמידות לקוטלי עשבים
עגבניות: עיכוב הבשלה, הארכת חיי מדף
חיטה: צמחי חיטה שאינם מכילים את רכיב הגלוטן המעורר תגובה חיסונית בחולי צליאק
יישומים > ריפוי גני

מדענים וחוקרים מפתחים שיטות לריפוי גני – כולל החלפת גנים פגומים בגנים תקינים: הכרה והבנה של הגנום האנושי יובילו לעידן חדש של רפואה מולקולרית שבה יוכלו לשער את האפשרות לחלות על פי סדר הבסיסים ב-DNA, בהתאם יינתן הטיפול. זיהוי הגנים המעורבים במחלות וקביעת תפקודם יפתחו אפשרויות חדשות להתערבות רפואית; הטיפול יתמקד בסיבות הבסיסיות של המחלה ולא בסימפטומים שלה, סריקת מערך הבסיסים ב-DNA תאפשר אבחון מוקדם של מחלות רבות ומניעתן, בין בשלבים עובריים ובין בגיל מבוגר יותר. מחלות רבות נגרמות בגלל גן פגום. אם תמצא שיטה להחדיר לגוף גן תקין במקום הגן הפגום, אולי תיפתר הבעיה. כבר די פשוט לייצר במעבדה עותק תקין של גן, ואולם העותק הפגום של הגן נמצא במיליארדי תאים בגוף וצריך להבטיח שהגן המהונדס התקין יגיע לרקמה הנכונה ויוחדר לתאים בכמות כזאת שתוכל לבטל את ההשפעה המזיקה של הגן הפגום. הניסויים הקליניים להחדיר גן תקין בעזרת וירוסים הצליחו רק באופן חלקי, והחוקרים מחפשים שיטות חדשות להחדרת גנים תקינים. שיטת הריפוי הגני נמצאת רק בשלבי פיתוח ראשוניים, ועליה לעבור כברת דרך ארוכה עד שבני אדם יוכלו להשתמש בה, אך אין ספק שהיא הדלת למניעת וריפוי מחלות רבות קשות, ויישומה יהווה דלת לרפואה חדשה יעילה וחדשנית.
אמצעים להחדרת DNA לתאים ולפרוטופלסטים

לצורך הנדסה גנטית קיימות מספר שיטות להחדרת DNA זר לתאים.